[{"text_idx": "#000009", "text": "Dau o brif amcanion y Cynllun Gweithredu yw cryfhau dealltwriaeth o hawliau dynol pobl LHDTC+ a gwella eu dealltwriaeth o sut i fynnu eu hawliau dynol."}, {"text_idx": "#000011", "text": "Dywedodd y Dirprwy Weinidog Partneriaeth Gymdeithasol, Hannah Blythyn, a fydd yn mynd i Pride Cymru y penwythnos hwn: \u201cRydyn ni eisiau gweld Cymru lle mae pawb yn gallu bod yn nhw eu hunain, heb ofn na gwahaniaethu. Fel llywodraeth, rydyn ni wedi ymrwymo i hyrwyddo a chefnogi cynwysoldeb \u2013 yn ein bywyd diwylliannol, yn ein cymunedau ac ar hyd a lled ein gwlad."}, {"text_idx": "#000013", "text": "\u201cYn anffodus, mae pobl LHDTC+ yn parhau i wynebu ymosodiadau yn fyd-eang, yn enwedig menywod a merched trawsryweddol ac mae ein hawliau mewn perygl o gael eu tynnu\u2019n o\u0302l. Dyna pam, yma yng Nghymru, rydyn ni\u2019n sefyll yn falch gyda\u2019n cymunedau LHDTC+ ac oddi mewn iddynt.\u201d"}, {"text_idx": "#000015", "text": "Mae\u2019r Cynllun yn nodi sut y dylai chwaraeon fod i bawb, lle y gall pawb gymryd rhan a lle y caiff pawb eu trin a\u0302 charedigrwydd, urddas a pharch."}, {"text_idx": "#000017", "text": "Ti\u0302m pe\u0302l-droed LHDTC+ cyntaf Cymru oedd ti\u0302m pe\u0302l-droed Dreigiau Caerdydd. Lansiwyd y ti\u0302m yn 2008 ac mae ganddo chwaraewyr yn amrywio o ran oedran, o rai sy\u2019n 18 oed i rai sydd yn eu 50au. Ers hynny, mae timau eraill wedi\u2019u sefydlu yng Nghasnewydd, Abertawe a\u2019r Gogledd."}, {"text_idx": "#000018", "text": "Mae ti\u0302m Dreigiau Caerdydd wedi parhau i dyfu yn ystod y blynyddoedd diwethaf ac mae tua 40 i 50 o bobl yn cymryd rhan mewn sesiynau hyfforddi yn rheolaidd."}, {"text_idx": "#000019", "text": "Dywedodd Charlotte Galloway, sy\u2019n Gadeirydd y clwb, eu bod wedi ceisio bod mor gynhwysol a\u0302 phosibl: \u201cY prif beth rydyn ni\u2019n ei wneud, y peth mwyaf pwerus o bosib, yw casglu mewn cylch yn ein timau a chyflwyno ein hunain gan ddweud ein henw a\u2019n rhagenwau ar ddechrau sesiynau hyfforddi."}, {"text_idx": "#000021", "text": "Ychwanegodd Charlotte, a sefydlodd Rhwydwaith Chwaraeon LHDTC+ Cymru yn gynharach eleni hefyd, fod eu presenoldeb yn Pride Cymru yn bwysig i godi ymwybyddiaeth o\u2019u bodolaeth: \u201cMae Pride yn ddefnyddiol iawn i ni allu bod yno fel clwb a gallu cysylltu a\u0302\u2019r gymuned ehangach, i ddangos bod clybiau pe\u0302l-droed LHDTC+ yn bodoli. Yn wir, mae angen i ni fodoli."}, {"text_idx": "#000023", "text": "Er bod Llywodraeth Cymru yn parhau i gefnogi Pride Cymru, un o nodau eraill y Cynllun yw cefnogi sefydliadau Balchder ledled Cymru, gyda\u2019r Gronfa Balchder Llawr Gwlad. Diben y Gronfa yw cynnig cymorth ar gyfer datblygu a threfnu digwyddiadau Balchder llai i sicrhau eu bod yn ffynnu."}, {"text_idx": "#000024", "text": "Dywedodd Seren Edwards, sy\u2019n Gadeirydd Pride Powys, fod digwyddiadau o\u2019r fath ynhanfodol i greu ymdeimlad o gynhwysiant a chymuned."}, {"text_idx": "#000025", "text": "\u201cRwy\u2019n credu ei bod yn bwysig iawn bod pobl yn gallu dod at ei gilydd ac yn gallu cwrdd, boed hynny mewn digwyddiad Pride neu yn rhyw fan penodol arall,\u201d meddai."}, {"text_idx": "#000026", "text": "\u201cRwy\u2019n gwybod bod rhai pobl, yn enwedig mewn ardaloedd gwledig, wir yn teimlo\u2019n ynysig. Rwy\u2019n gwybod bod eraill yn poeni am ragfarn a chasineb yn yr hinsawdd sydd ohoni, felly maen nhw\u2019n rhyw fath o guddio hefyd. Mae\u2019n bwysig bod pobl yn gallu mynd i rywle lle gallant fod yn nhw eu hunain.\u201d"}, {"text_idx": "#000027", "text": "Ychwanegodd am chwaraeon: \u201cDylai pawb, waeth pwy ydyn nhw, gael yr hawliau a\u2019r gallu i gymryd rhan mewn chwaraeon. Mae\u2019n syml, un o\u2019r pethau gyda chwaraeon ac ymarfer corff yw eu bod hefyd yn eithriadol o dda ar gyfer iechyd meddwl a lles meddyliol pobl.\u201d"}, {"text_idx": "#000031", "text": "LGBTQYMRU is a registered charity (no. 1193588)"}]